কৰিমগঞ্জৰ বটালী অঞ্চলত কালি আৰক্ষীয়ে অভিযান চলাই এজন ড্ৰাগছ সৰবৰাহকাৰীক আটক কৰিবলৈ সক্ষম হয়। আটকাধীন যুৱকজনে অঞ্চলটোৰ বহুকেইজন যুৱকক ড্ৰাগছ আসক্ত কৰাৰো এক অভিযোগ উত্থাপন হৈছে।
স্থানীয় ৰাইজে কৰা অভিযোগ অনুসৰি বাপন নামৰ লোক এজনে প্ৰায় ডেৰ বছৰ ধৰি ড্ৰাগছ সৰবৰাহৰ লগত জড়িত হৈ আহিছিল। জানিব পৰা মতে তেওঁ নিজৰ ঘৰতে ড্ৰাগছৰ ৰমৰমীয়া ব্যবসায় চলাই আহিছিল। আনহাতে যুৱকজন বটালী অঞ্চলৰে স্থানীয় এটা পৰিয়ালে চলোৱা ড্ৰাগছ ব্যৱসায়ৰ লগত দীৰ্ঘদিন ধৰি জড়িত হৈ আহিছিল বুলি এক তথ্য পোৱা গৈছে।
আৰক্ষী সুত্ৰই প্ৰকাশ কৰা অনুসৰি অভিযানৰ সময়ত ধৃত ড্ৰাগজ ব্যবসায়ীজনৰ ঘৰৰ পৰা কিছু সংখ্যক চিৰিঞ্জ আৰু বৃহৎ পৰিমাণৰ নগদ ধন উদ্ধাৰ কৰিছিল। ইতিমধ্যে কৰিমগঞ্জ আৰক্ষীয়ে এই অবৈধ ড্ৰাগছ ব্যবসায়ী চক্ৰটোক উৎখাত কৰাৰ বাবে অভিযান আৰম্ভ কৰিছে যদিও বৰ্তমানলৈকে কাকো গ্ৰেপ্তাৰ কৰিবলৈ সক্ষম হোৱা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
